b'\n_START_ARTICLE_\nDodola\n_START_PARAGRAPH_\nDodola, v\xc4\x8dasih imenovana tudi perperuna ali peperu\xc5\xa1a je tradicionalna poletna staroverska \xc5\xa1ega pro\xc5\xa1nje za de\xc5\xbe pri ju\xc5\xbenih Slovanih. Dekle, zavita v sve\xc5\xbeo zeleno vejevje, hodi skupaj s skupino otrok po ulicah vasi od hi\xc5\xa1e do hi\xc5\xa1e, kjer doma\xc4\x8dini nanjo zlivajo vodo. Ob sprevodu dodole skupina ple\xc5\xa1e in poje. \xc5\xa0ega je imela poseben ples in pesem. Vodo pogosto zlivajo skozi re\xc5\xa1eto, da s tem posnemajo de\xc5\xbe.\n_START_SECTION_\nEtimologija\n_START_PARAGRAPH_\nRuski raziskovalec Rybakov je domneval, da ime dodola prihaja iz besede do-dol, v pomenu pro\xc5\xa1nje za de\xc5\xbe, ki naj pride \xe2\x80\x9cdo dol\xe2\x80\x9d. Njeno drugo ime Perperuna ka\xc5\xbee na baltoslovanskega gromovnika Peruna. Zaradi tega so nekateri domnevali, da bi lahko bila Perperuda njegova \xc5\xbeena, kar pa nima potrditve v folklori. Ime Dodola je lahko tudi sorodno litvanski besedi za nevihto dundulis\n_START_SECTION_\nIme\n_START_PARAGRAPH_\n\xc5\xa0ega je poznana pod dvema imenoma, najpogosteje kot dodola (dodole, dudula, dudulica, dodol\xc4\x83) in perperuna (peperuda, peperuna, perperuna, prporu\xc5\xa1a, preporu\xc5\xa1a, p\xc4\x83p\xc4\x83rud\xc4\x83, pirpirun\xc4\x83). Obe imeni uporabljajo ju\xc5\xbeni Slovani in Romuni. Na \xc5\xa0tajerskem v Sloveniji je poznano ime Dodola.'